EkBass/fiwiki-20250220-pages-articles huggingface dataset:
Klaus Wunderlich

Klaus Wunderlich (18. kesäkuuta 1931 Chemnitz – 28. lokakuuta 1997 Engen) oli saksalainen muusikko. Wunderlich syntyi Chemnitzissä ja kuoli Engenissä sydänkohtaukseen. Wunderlich soitti Hammond-urkuja ensimmäiset puolet urastaan, lyhyesti Moog-syntettisaattoreita, jonka jälkeen siirtyi Wersi- urkuihin, joilla hän kehitti oman uniikiin elektronisen äänen. Hän oli avoin eri musiikkityyleille ja soitti klassista, operettia, Broadway-musikaaleja, kuten myös populaarimusiikkia. Hän myi yli 20 miljoonaa nauhoitetta ympäri maailman ja keräsi 13 kultaista albumia ja yhden kultaisen kasetin. Hänen työtään on laitettu esimerkiksi neuvostoliittolaiseen piirettyyn Nu pogodi! (kappaleet Besame Mucho, Cornflakes, Lotto-Zahlen, Hummelflug ja A Banda). Luokka:Saksalaiset muusikot Luokka:Saksalaiset urkurit Luokka:Vuonna 1931 syntyneet Luokka:Vuonna 1997 kuolleet
That’s Life

That’s Life on englantilaisen punk rock -yhtye Sham 69:n toinen albumi vuodelta 1978. == Kappaleet == Kaikki kappaleet säv. Jimmy Pursey ja Dave Parsons ellei toisin mainita. === A-puoli === # # # # # === B-puoli === # * # # # # # # === CD-painoksen bonuskappaleet === # * The Cockney Kids Are Innocent # No Entry == Kokoonpano == * Jimmy Pursey – laulu * Dave Parsons – kitara * Dave Treganna – basso * Mark ”Dodie” Cain – rummut == Arviot == * Allmusic: Allmusic review == Lähteet == == Aiheesta muualla == * That’s Life discogs.com-sivustolla Luokka:Vuoden 1978 albumit Luokka:Sham 69:n albumit
The Adventures of the Hersham Boys

The Adventures of the Hersham Boys on englantilaisen punk rock -yhtye Sham 69:n kolmas albumi vuodelta 1979. == Kappaleet == Kaikki kappaleet säv. Jimmy Pursey ja Dave Parsons ellei toisin mainita. === A-puoli === # # # # # === B-puoli === # * # # # # === CD painoksen bonusraidat === # * # # # # # # # # # == Kokoonpano == * Jimmy Pursey – laulu * Dave Parsons – kitara * Dave Treganna – basso * Mark "Dodie" Cain – rummut * Ricky Goldstein – rummut == Arviot == * Allmusic: Allmusic review == Aiheesta muualla == * The Adventures of the Hersham Boys discogs.com -sivustolla == Lähteet == Luokka:Vuoden 1979 albumit Luokka:Sham 69:n albumit
Norborneeni

Norborneeni (C7H10) on bisyklisiin alkeeneihin kuuluva hiilivety. Yhdistettä käytetään kemianteollisuudessa kumien valmistuksen raaka-aineena. ==Ominaisuudet== Norborneeni on huoneenlämpötilassa valkoista kiteistä ainetta. Yhdiste hapettuu helposti muodostaen epoksidin. ==Valmistus ja käyttö== Norborneenia valmistetaan eteenin ja syklopentadieenin välisellä Diels–Alder-reaktiolla. Reaktio tapahtuu korkeassa lämpötilassa ja paineessa ilman katalyyttiä. Norborneenin valmistuksessa muodostuu helposti myös useita muita sivutuotteita, minkä vuoksi tuote on puhdistettava ennen norborneenin polymerointia. : Norborneenia käytetään muovien ja kumien valmistuksen raaka- aineena. Sitä voidaan käyttää ko-monomeerina esimerkiksi eteenin kanssa. Erikoissovelluksiin esimerkiksi rakennusteollisuuteen siitä valmistetaan polynorborneenia niin kutsutulla renkaanavaamispolymeroinnilla. Tämä reaktio on tyypiltään olefiinimetateesi ja katalyyttinä reaktiossa käytetään ruteniumkomplekseja kuten Grubbsin katalyyttiä. : ==Lähteet== == Aiheesta muualla == Luokka:Alkeenit
Susanna Forsström

Susanna Forsström (s. 19. huhtikuuta 1995) on suomalainen mäkihyppääjä. Hän edustaa Lahden Hiihtoseuraa. Häntä valmentaa entinen mäkihyppääjä Janne Ylijärvihttp://www.hiihtoliitto.fi/makihyppy-yhdistetty/makihyppy- yhdistetty/valmennusryhmat/naisten-a-maajoukkue/susanna-forsstrom/ . Forsström osallistui ensimmäisen kerran mäkihypyn maailmancupin kilpailuun joulukuussa 2013 Lillehammerin normaalimäen kilpailussa ja sijoittui sijalle 38. Ensimmäiset maailmancupin pisteensä hän sai tammikuussa 2014 sijoituttuaan Sapporon normaalimäen kilpailussa kahdeksanneksitoista. Sijoitus on Forsströmin uran paras maailmancupin osakilpailussa. Continental Cupissa Forsström on voittanut yhden kilpailun maaliskuussa 2014 Falunissa ja ollut kerran kolmas. Forsström kuului Suomen joukkueeseen vuoden 2015 MM- kilpailuissa Falunissa. Hän selviytyi normaalimäen karsinnasta finaaliinhttp://yle.fi/urheilu/kykkasen_lisaksi_forsstrom_naisten_makifinaaliin/7817428, jossa hän jäi viimeiselle sijalle eli sijalle 40http://www.mtv.fi/sport/hiihtolajit/makihyppy/artikkeli/olympiavoittaja- juhli-naisten-mm-makihypyssa/4802994 . Sekajoukkuemäessä hän hyppäsi yhdessä Julia Kykkäsen, Janne Ahosen ja Jarkko Määtän kanssa. Joukkue sijoittui kymmenenneksi. Lahden MM-kilpailuissa 2017 hän karsiutui henkilökohtaisesta kilpailusta ja oli sekajoukkuemäessä yhdestoista. Seefeldin MM-kilpailuissa 2019 hän sijoittui henkilökohtaisessa kilpailussa 40:nneksi ja sekajoukkuemäessä 11:nneksi. Oberstdorfin MM-kilpailuissa 2021 hän oli normaalimäessä 34:s, suurmäessä 37:s ja naisten joukkuemäessä yhdeksäs. Nuorten MM-kilpailuissa Forsström on kilpaillut vuonna 2014 Val di Fiemmessä. Hän tuli kymmenenneksi. Almatyn universiadeissa 2017 hän oli neljäs.. Vuonna 2019 hän voitti naisten mäkihypyn Suomen mestaruuden. Vuonna 2020 Forsström saavutti SM-kultaa Puijon kesä-SM-kilpailuista.Suomalainen mäkihyppääjä oli tyytyväinen voittoonsa – ”Kehitystä on tullut” Vuonna 2022 hän saavutti SM- pronssia sekä mäkihypyssä että yhdistetyssä.Susanna Forsström tsemppasi SM- pronssille yhdistetyssä, Rebecca Immonen VHS:n väreissä viestihopealle == Lähteet == Luokka:Suomalaiset mäkihyppääjät Luokka:Vuonna 1995 syntyneet Luokka:Elävät henkilöt
Iñaki Williams

Iñaki Williams Arthuer (s. 15. kesäkuuta 1994 Bilbao) on ghanalainen jalkapalloilija, joka edustaa Primera Divisiónissa pelaavaa Athletic Bilbaota. Oikeajalkainen Williams on pelipaikaltaan hyökkääjä. Williams on myös Espanjan kansalainen. Hänen isänsä on kotoisin Ghanasta ja äitinsä Liberiasta. Hänen pikkuveljensä Nico Williams on myös jalkapalloilija. Williamsin uran ensimmäinen seura oli CD Basconia, jota hän edusti vuodet 2012–2013 pelaten samalla myös Athletic Bilbaon nuorten joukkueissa. Otteluita Basconiassa kertyi 18 ja maaleja seitsemän. Williams on pelannut vuodesta 2013 lähtien Athletic Bilbaon kakkosjoukkueessa Bilbao Athleticissa, jossa maaleja on kertynyt 32 ottelussa hienot 21 kappaletta. Athletic Bilbaon riveissä Primera Divisiónissa Williams debytoi joulukuussa 2014 Córdoba CF:ää vastaan. Avausmaalinsa joukkueen paidassa hän teki debyyttiottelussaan Eurooppa- liigassa helmikuussa 2015 Torino FC:n verkkoonhttp://www.transfermarkt.co.uk/inaki- williams/leistungsdatenverein/spieler/255508. Ensimmäisen maalinsa Primera Divisiónissa Williams teki saman vuoden toukokuussa Elche CF:n verkkoon. Kaudella 2014–2015 hän pelasi kaksi ottelua tehden yhden maalin. Williams debytoi vuonna 2015 Espanjan alle 21-vuotiaiden maajoukkueessa ja saavutti hopeaa ikäluokan EM-kilpailuissa 2017. Hän pelasi Espanjan A-maajoukkueessa yhden ottelun toukokuussa 2016. Hän on edustanut Ghanan maajoukkuetta syyskuusta 2022 alkaen. MM-kilpailuissa 2022 hän pelasi avauskokoonpanossa joukkueensa kaikki kolme ottelua. == Lähteet == == Aiheesta muualla == * Iñaki Williams Soccerway-sivustolla Luokka:Ghanalaiset jalkapalloilijat Luokka:Espanjalaiset jalkapalloilijat Luokka:Baskijalkapalloilijat Luokka:Vuonna 1994 syntyneet Luokka:Elävät henkilöt
Eurostar

Eurostar voi tarkoittaa ainakin seuraavia asioita: * Eurostar International, Kanaalin tunnelissa junaliikennettä harjoittava liikennöitsijä * Eurostar- juna, Eurostar Internationalin junakalustosta käytetty yleisnimi * Eurostar EV-97, tšekkiläisen Evektor-Aerotechnikin lentokonetyyppi * Iveco EuroStar, kuorma-automalli
Love Is All There Is

Love Is All There Is on vuonna 1996 ensi-iltansa saanut Joseph Bolognan ja Renée Taylorin ohjaama yhdysvaltalainen romanttinen komediaelokuva, jonka pääosissa ovat Lainie Kazan, Joseph Bologna, Barbara Carrera, Renée Taylor, Abe Vigoda, Paul Sorvino, Angelina Jolie ja Nathaniel Marston. Love Is All There Is on nykyaikaan sijoittuva William Shakespearen näytelmän Romeo ja Julia versio. Love Is All There Is sijoittuu 1990-luvun Bronxiin, jossa Capomezzon perhe ja Malacicin perhe ovat riidoissa. Katkera riita saa uuden ulottuvuuden, kun Rosario Capomezzo (Nathaniel Marston) ja Gina Malacici (Angelina Jolie) rakastuvat. Love Is All There Is kuvattiin New York Cityn Bronxissa ja New Yorkin New Rochellessa vuonna 1994. Love Is All There Is sai ensi-iltansa Yhdysvalloissa 10. toukokuuta 1996. Elokuvan levittäjänä oli The Samuel Goldwyn Company. Metro-Goldwyn-Mayer julkaisi elokuvan DVD:nä ensimmäisen kerran Yhdysvalloissa 13. tammikuuta 2004. == Näyttelijät == == Lähteet == == Aiheesta muualla == * * * Luokka:Vuoden 1996 yhdysvaltalaiset elokuvat Luokka:Yhdysvaltalaiset romanttiset komediat Luokka:Yhdysvaltalaiset independent-elokuvat Luokka:Yhdysvaltalaiset näytelmiin perustuvat elokuvat
Yoshitaka Kuroda

Yoshitaka Kuroda (; s. 10. tammikuuta 1987 Yamagata) on japanilainen autourheilija. Hän kilpaili kaudella 2014 Auto GP World Seriesissä sekä Euronova Racingin että Zele Racingin riveissähttp://www.speedsport- magazine.com/race-driver-database/biography/yoshitaka-kuroda~4281.html. Kuroda on kilpaillut Auto GP World Seriesissä kaudesta 2013 lähtien. Ensimmäisellä kaudellaan hän kilpaili Euronova Racingilla ja oli sarjan pisteissä sijalla 16 oltuaan kauden aikana parhaimmillaan seitsemäs Mugellossa ja Monzassa. Toisella kaudellaan eli kaudella 2014 Kuroda kilpaili kuusi kilpailua Euronova Racingin tallissa ja neljä kilpailua Zele Racingin tallissa. Hän oli sarjan yhteispisteissä sijalla 12 kerättyään 36 pistettä ja oltuaan parhaimmillaan neljäs Monzan kilpailussa. Kuroda on kilpaillut myös monissa muissa formulaluokissa, kuten Euroopan Formula Abartheissa vuonna 2011https://www.driverdb.com/drivers/yoshitaka-kuroda/. == Lähteet == Luokka:Japanilaiset autourheilijat Luokka:Vuonna 1987 syntyneet Luokka:Elävät henkilöt
Yleislääkäri

Yleislääkäri on perusterveydenhuollon valikoitumatonta potilaskuntaa hoitava lääketieteen lisentiaatti. Yleislääkäreitä työskentelee sekä julkisessa perusterveydenhuollossa (terveyskeskukset) että yksityisissä lääkärikeskuksissa. Yleislääkärit hoitavat tyypillisesti yleisimpiä kansansairauksia, kuten tuki- ja liikuntaelimistön, sydän- ja verenkiertoelimistön, diabetes-, verenpainetauti-, luukato- ja reumasairauksia sekä mielenterveyden häiriöitä. Yleislääkärit suorittavat myös esimerkiksi ihon pienkirurgisia toimenpiteitä ja injektiohoitoja kuten kortisoni-pistoksia ja nivelelten lääkeinjektioita. Yleislääkäri voi laajentaa osaamistaan lisäpätevöitymisellä. Kaikkein laajimman yleislääketieteen pätevyyden saa erikoistumiskoulutuksen kautta. Koulutus kestää useita vuosia ja siihen liittyy mm. sairaalatyötä ja teoreettisia opintoja, joiden jälkeen suoritettuaan erikoislääkäritentin, yleislääkäri saa yleislääketieteen erikoislääkärin pätevyyden. Luokka:Lääkärit
Huomenta Suomi (albumi)

Huomenta Suomi on suomalaisen Karma-yhtyeen studioalbumi vuodelta 1976. == Kappaleet == === A-puoli === # # # # # # === B-puoli === # * # # # # # == Kokoonpano == * Vesa Enne – laulu, lyömäsoittimet * Leif Kiviharju – laulu, kitara, basso * Alf Kiviharju – kitara * Heikki Liikanen – laulu, basso * Jari Metsberg – kitara * Timo Tervo – akustinen kitara, laulu * Jukka Virtanen – rummut * Risto Pelli – koskettimet, laulu == Aiheesta muualla == * Albumi Fono.fi:in tietokannassa * Huomenta Suomi discogs.com -sivustolla Luokka:Karman albumit Luokka:Vuoden 1976 albumit
Venäjän beachfutismaajoukkue

Venäjän beachfutismaajoukkue edustaa Venäjää beachfutiksen kansainvälisissä otteluissa. Joukkuetta hallinnoi Venäjän jalkapalloliitto ja se kuuluu sekä FIFA:an että UEFA:an. Venäjän beachfutismaajoukkue on historian toiseksi menestynein maajoukkue MM-kilpailuissa Brasilian jälkeen, se on voittanut kilpailut kahdesti, vuosina 2011 ja 2013. Ensimmäistä kertaa Venäjä osallistui MM-kilpailuihin vuonna 1996 Rio de Janeirossa. MM-kilpailuihin se on osallistunut kuusi kertaa. Euro Beach Soccer Leaguen eli niin sanotut EM- kilpailut Venäjä on voittanut neljästi ja Euro Beach Soccer Cupin kahdesti. Vuonna 2015 Venäjä voitti historian ensimmäisistä Euroopan kisoista kultaa voittamalla finaalissa Italian 3-2. Maajoukkueen päävalmentajana toimii nykyisin Mihail Lihatšev. == Pelaajat == Venäjän beachfutismaajoukkueen pelaajat pronssiin päättyneissä vuoden 2015 MM-kilpailuissa Portugalin Espinhossa. * 1 M Andrei Buhlitski * 2 P Juri Gortšinski * 3 P Kirill Romanov * 4 L Aleksei Makarov * 5 P Juri Krašeninnikov * 6 L Dmitri Šišin * 7 P Anton Škarin * 8 P Ilja Leonov (C) * 9 H Jegor Šaikov * 10 P Artur Paporotnyi * 11 H Anatoli Peremitin * 12 M Ivan Ostrovski === Muita pelaajia === Suluissa pelipaikka ja esiintyminen joukkueessa. * Jegor Jeremejev (H, MM 2013) * Danila Ippolitov (M, MM 2013) * Roman Zaikin (P, MM 2011) * Aleksandr Filimonov (M, MM 2011) http://www.fifa.com/beachsoccerworldcup/teams/team=1903183/squadlist.html == Lähteet == Beachfutismaajoukkue Luokka:Beachfutismaajoukkueet
Jugoslavian lippu

Jugoslavian lippu otettiin käyttöön vuonna 1918 Jugoslavian kuningaskunnan lippuna. Valtion nimen vaihtuessa myös lippu muuttui useaan kertaan, mutta samat värit pysyivät sen väreinä (sininen, valkea, punainen). Kuva:Flag of Yugoslavia (1918–1943).svg|Jugoslavian kuningaskunnan lippu 1918–1941 Kuva:Flag of the Democratic Federal Yugoslavia.svg|Demokraattisen federatiivisen Jugoslavian lippu 1941 – 30. tammikuuta 1946 Kuva:Flag of SFR Yugoslavia.svg|Jugoslavian federatiivisen kansantasavallan lippu 31. tammikuuta 1946 – 6. huhtikuuta 1963 ja Jugoslavian sosialistisen liittotasavallan lippu 7\. huhtikuuta 1963 – 26. huhtikuuta 1992 == Katso myös == *Serbia ja Montenegron lippu == Aiheesta muualla == Luokka:Historiallisten valtioiden liput Luokka:Jugoslavia
Nikola Vučević

Nikola Vučević (s. 24. lokakuuta 1990 Morges, Sveitsi) on montenegrolainen koripalloilija, joka edustaa NBA:ssa pelaavaa Chicago Bullsia Pelipaikaltaan 213 senttimetriä pitkä ja 118 kilogrammaa painava Vučević on sentteri. Philadelphia 76ers varasi hänet ensimmäisen kierroksen 16. pelaajana vuoden 2011 NBA-varaustilaisuudessahttp://www.basketball- reference.com/players/v/vucevni01.html. == Seurajoukkueura == Yliopistotasolla Vučević edusti Etelä-Kalifornian yliopistoa eli USC:ia, jossa hän pelasi vuodet 2008-2011. Vuonna 2011 Vučević pelasi myös kotimaansa pääsarjan KK Budućnost Podgoricassa. NBA-seura Philadelphia 76ers varasi hänet numerolla 16 vuonna 2011 ja hän debytoi seurassa kaudella 2011–2012. Hän pelasi kauden aikana 51 peliä. Elokuussa 2012 Vučević siirtyi Orlando Magiciin, jossa hän nykyisin on yksi tärkeimmistä pelaajista ja jossa hän pelaa numerolla 9http://www.nba.com/playerfile/nikola_vucevic/. Seitsemän Orlandossa pelaamansa kauden aikana Vučević on pelannut 485 runkosarjaottelua, joista 460 ottelussa hän on ollut avauskokoonpanossa ja joissa hän on pelannut keskimäärin yli 31 minuuttia. Kaudella 2018–2019 hän teki yhden kauden piste- ennätyksensä 20,8 pistettä ottelua kohden ja yhden kauden levypalloennätyksensä 12,0 levypalloa ottelua kohden. Tuolla kaudella hän oli koko liigan tilastoissa levypallojen kokonaismäärässä kolmas ja ottelukohtaisessa levypallomäärässä kahdeksas. Maaliskuussa 2021 Vučević siirtyi Orlandosta Chicago Bullsiin. NBA:n pudotuspelejä Vučević on pelannut yksitoista: yhden Philadelphiassa kaudella 2011–2012 sekä viisi Orlandossa niin 2018–2019 kuin seuraavallakin kaudella. == Maajoukkueura == Vučević debytoi Montenegron koripallomaajoukkueessa vuonna 2011. Hän kuului joukkueeseen vuosien 2011, 2013 ja 2017 EM-kilpailuissa. == Muuta == Sveitsissä syntyneen, mutta teininä Montenegroon muuttaneen Vučevićin isä Borislav Vučević ja äiti Ljiljana Vučević ovat molemmat pelanneet Jugoslavian maajoukkueessaKoikkalainen, Mikko: Kartalla. Urheilulehti 8/2015, s. 9. Hänen isänsä on voittanut myös KK Bosnan kanssa European Champions Cupin eli nykyisen Euroliigan. Nikola Vučević oli 15-vuotiaana, tammikuussa 2006 osallisena Montenegron historian pahimmassa junaonnettomuudessa, Biočen junaonnettomuudessa, joka vaati 47 ihmisen hengen, mukaan lukien yhden hänen joukkuetovereistaanhttp://espn.go.com/nba/story/_/id/12195112/orlando-magic- nikola-vucevic-thriving-train-crash. == Lähteet == Luokka:Montenegrolaiset koripalloilijat Luokka:Vuonna 1990 syntyneet Luokka:Elävät henkilöt
Uzari

Juri Naurotski (, tunnetaan paremmin taiteilijanimellään Uzari; s. 11. toukokuuta 1991 Minsk, Valko-Venäjän SNT, Neuvostoliitto) on valkovenäläinen laulaja-lauluntekijä. Hän edusti yhdessä viulisti Maimunan kanssa Valko- Venäjää vuoden 2015 Eurovision laulukilpailussa Itävallan Wienissä kappaleella Time. Vuonna 2011 hän sijoittui New Wave -kilpailun yhdenneksitoista 318 pisteellään. Navrotski on osallistunut Valko-Venäjän euroviisukarsintaan kolmesti. Vuonna 2012 hän oli viides ja vuonna 2013 kahdeksas. Hän oli myös yksi Valko-Venäjän vuoden 2011 euroviisuedustajan Anastasija Vinnikavan taustalaulajista. Navrotski sävelsi myös Valko-Venäjän kappaleen vuoden 2014 lasten Eurovision laulukilpailuun. Kappaleen nimi oli Sokal, ja sen esitti Nadežda Misjakova. == Lähteet == == Aiheesta muualla == * Virallinen sivu Luokka:Valkovenäläiset laulajat Luokka:Vuonna 1991 syntyneet Luokka:Valko- Venäjän euroviisuedustajat Luokka:Vuoden 2015 euroviisuedustajat Luokka:Elävät henkilöt
Sekatyömies (albumi)

Sekatyömies on suomalaisen Hojas Blues Band yhtyeen esikoisalbumi vuodelta 1983. == Kappaleet == === A-puoli === # # # # # # === B-puoli === # * # # # # == Kokoonpano == * Kari Vakkuri – basso * Jorma Vuorinen – rummut * Pasi Hiihtola – huilu (raita B5) * Reijo Pöykiö – viulu, laulu, kitara ja kitara soolo (raita B1) * Sakari Helle – huuliharppu, laulu * Markku Malkamäki – soolokitara, resonaattorikitara, slide-kitara * Pentti Lahti – saksofoni * Jan-Erik Holmberg – syntetisaattori, klarinetti, urut, piano, sähköpiano == Aiheesta muualla == * Albumi Fono.fi:in tietokannassa * Sekatyömies discogs.com -sivustolla == Lähteet == Luokka:Vuoden 1983 esikoisalbumit Luokka:Suomalaiset bluesalbumit
Kuoleman koukussa

Kuoleman koukussa (; myös Playing Hero) on vuonna 1997 ensi-iltansa saanut Andy Wilsonin ohjaama yhdysvaltalainen psykologinen jännityselokuva, jonka pääosissa ovat David Duchovny, Timothy Hutton ja Angelina Jolie. Elokuvan käsikirjoituksen laati Mark Haskell Smith, ja elokuvan tuottajina olivat Marc Abraham ja Laura Bickford. == Juoni == Tohtori Eugene Sands (David Duchovny) menettää lääkärin lisenssinsä ja työnsä kirurgina huumeriippuvuutensa takia. Hän joutuu keskelle mafioso Raymond Blossomin (Timothy Hutton) pyörittämää huume- ja asekauppaa, kun hän auttaa ammuttua miestä huumeidenhakureissullaan. Blossom palkkaa Sandsin gangstereiden ampumahaavojen hoitajaksi, ja Sands alkaakin luvattomasti hoitaa epäilyttävissä olosuhteissa haavoittuneita rikollisia. Pimeänä lääkärinä työskentelevä Sands ihastuu mafioson Claire- nimiseen tyttöystävään (Angelina Jolie) . == Näyttelijät == == Tuotanto == Kuoleman koukussa kuvattiin Kaliforniassa Los Angelesin, Malibun ja Inglewoodin kaupungeissa 12 miljoonan dollarin budjetilla. Vaikka elokuva saatiin valmiiksi jo vuonna 1995, se ei saanut ensi-iltaansa vasta kun vuonna 1997 koeyleisön kielteisen vastaanoton takia. == Julkaisu ja vastaanotto == Kuoleman koukussa sai ensi-iltansa Yhdysvalloissa 17. lokakuuta 1997. Ilmestyessään elokuva sai heikon vastaanoton niin elokuvakriitikoilta kuin yleisöltäkin. Kuoleman koukussa tuotti Yhdysvalloissa avausviikonloppunaan 1 937 374 dollaria ja yhteensä 4 166 918 dollaria. Elokuvaa esitettiin laajimmillaan 1 479 elokuvateatterissa. Kuoleman koukussa -elokuvan levittäjinä olivat Buena Vista Pictures Distribution ja Touchstone Pictures. Rotten Tomatoes -sivuston mukaan 29 arvostelun perusteella laskettuna kriitikoiden arvosteluista 14 prosenttia oli positiivisia. Suomessa elokuva julkaistiin suoraan videolle 19. elokuuta 1998. Touchstone Home Video julkaisi elokuvan VHS:lle Yhdysvalloissa vuonna 1998. Samana vuonna Walt Disney Home Video julkaisi elokuvan DVD-versiona. Mill Creek Entertainment julkaisi elokuvan DVD:nä ja Blu-raynä vuonna 2012. == Lähteet == == Aiheesta muualla == * * * * Kuoleman koukussa Rotten Tomatoes -sivustolla * Kuoleman koukussa Box Office Mojossa Luokka:Vuoden 1997 yhdysvaltalaiset elokuvat Luokka:Yhdysvaltalaiset psykologiset jännityselokuvat Luokka:Päihdeaiheiset elokuvat
Pillastunut runohepo

Pillastunut runohepo on vuonna 1921 julkaistu suomalaisen anarkistin Kaarlo Uskelan runokokoelma, jonka hän kirjoitti ollessaan sisällissodan jälkeen vangittuna Tammisaaren vankileirillä. Kolmetoista pitkää runoa sisältävän teoksen jatko-osana voidaan pitää postuumisti vuonna 1923 julkaistua Uskelan novellikokoelmaa Vainovuosilta. Pillastunut runohepo tuli tunnetuksi vuonna 1933, jolloin se aikakauden ainoana suomalaisena kirjana määrättiin oikeuden päätöksellä takavarikoitavaksi ja poltettavaksi.Kalemaa, Kalevi: Sankareita vai pelkureita. Suomalaisen aseistakieltäytymisen historia. Helsinki: Tammi, 2014. ISBN 978-951-31809-0-4. Google Books. Kirjan takavarikointi sai ilmeisesti alkunsa, kun Uskelan runoja oli lausuttu Pohjanmaalla jollakin työväentalolla ja se oli ilmiannettu paikalliselle poliisille. Oikeus määräsi teoksen takavarikoitavaksi ja kaikki jäljellä olevat kappaleet tuhottavaksi. Uskelalle puolestaan annettiin tuomio valtiopetoksellisesta toiminnasta, vaikka hän oli kuollut jo toistakymmentä vuotta aikaisemmin. Takavarikon ja oikeustoimien syynä oli kirjan ateistinen ja kirkonvastainen sisältö,Kaarlo Uskela: Pillastunut runohepo Savukeidas Kustannus. Viitattu 20.2.2015. ja lisäksi sitä pidettiin kumouksellisena ja jopa väkivaltaisena. Teos oli tiettävästi jo aikaisemmin kiinnittänyt myös suojeluskuntien huomion. Suurin osa hänen muista kirjoistaan oli takavarikoitu jo 1910-luvulla.Kielletyt kirjat - 3. Kotimainen kirjasensuuri Sananvapaus ja sensuuri verkkoaikana. Viitattu 20.2.2015. Kustannusyhtiö Savukeidas julkaisi teoksen uudelleen vuonna 2008. Uusintapainoksen jälkisanat on kirjoittanut tietokirjailija Juri Nummelin. Kustantamo Sanasato julkaisi teoksen uudelleen vuonna 2017 Uskelan Kootuissa teoksissa. == Lähteet == == Aiheesta muualla == Luokka:Suomalaiset runokokoelmat Luokka:Vuoden 1921 kirjat Luokka:Sananvapaus Luokka:Sensuuri Suomessa
Janne Lehtinen (jalkapalloilija)

Janne Lehtinen (s. 17. elokuuta 1972 Turku) on uransa lopettanut suomalainen jalkapalloilija. Hän oli pelipaikaltaan vasen laitalinkki. Lehtinen on Turun Pallon kasvatti. Hän siirtyi Turun Palloseuran junioreihin 1988. Lehtinen teki pääsarjadebyyttinsä 19. toukokuuta 1991 ottelussa Rovaniemen Palloseuraa vastaan. Hän edusti TPS:aa kolmen kauden ajan 1991–1993, ollen mukana voittamassa Suomen Cupia ensimmäisenä vuotenaan. Kaudeksi 1994 Lehtinen siirtyi Myllykosken Palloon. Ainoalla MyPa-kaudellaan hän voitti SM-hopeaa. Vuodeksi 1995 Lehtinen palasi kotikaupunkiinsa ja FC Inter Turkuun. Hän pelasi FC Interissä kuuden kauden ajan vuoteen 2000 asti Veikkausliigassa ja Ykkösessä. Lehtinen lopetti uransa kauteen 2001 pelattuaan viimeisen kautensa Ykkösen Salon Palloilijoissa. Hän pelasi kahdeksan kauden aikana yhteensä 174 pääsarjaottelua, joissa teki yksitoista maalia. Lehtinen pelasi kolme ottelua alle 15-vuotiaiden maajoukkueessa 1988. ==Saavutukset== *Suomen Cup 1991 *SM- hopea 1994 ==Lähteet== * Luokka:Suomalaiset jalkapalloilijat Luokka:Jalkapallon Suomen Cupin mestarit Luokka:Vuonna 1972 syntyneet Luokka:Elävät henkilöt
Janne Lehtinen

Janne Lehtinen -nimisiä henkilöitä ovat ainakin: * Janne Lehtinen (s. 1972), suomalainen jalkapalloilija * Janne Lehtinen (s. 1974), suomalainen rockmuusikko ja laulaja.
Seppo Sarlund

Seppo Aaro Sarlund (s. 13. maaliskuuta 1942 Kuopio) on Suomen Keskustan pitkäaikainen puoluevaikuttaja. Hän on ollut päätoimittaja, poliittinen lobbari ja Utsjoen kunnanjohtaja. Sarlund kirjoitti ylioppilaaksi Kuopion klassillisessa lyseossa 1960 ja aloitti laudaturylioppilaana oikeus- ja valtiotieteiden sekä kirjallisuuden opinnot Helsingin yliopistossa. Noottikriisisyksynä 1961 Maalaisliiton pää-äänenkannattaja Maakansa-lehden päätoimittaja Pentti Sorvali otti Sarlundin lehden eduskuntatoimittajaksi. Toimittajana hän työskenteli vuoteen 1963 ja niin hän uppoutui politiikkaan toimien pian puolueen eduskuntaryhmän sihteerinä 1962–1970. Maalaisihmisten köyhyys ja vähäinen koulutus, muutkin yhteiskunnan epäkohdat sekä kodin maalaisliittolainen perintö olivat keskeisiä vaikuttimia hänen poliittisella urallaan. Kymen Sanomien vastaavana päätoimittajana Sarlund työskenteli 1970–1972 ja sitten Keskustapuolueen tiedotuspäällikkönä 1972–1977. Puolueen pää-äänenkannattajan Maakansan nimi oli vaihtunut Suomenmaaksi ennen kuin Sarlundista tuli lehden vastaava päätoimittaja vuosiksi 1977–1985. Lehtimiehen ura jäi taakse, kun hän siirtyi Finnairin tiedotusjohtajaksi vuosiksi 1985–1993 ja sieltä East-West Relations Company oy:n toimitusjohtajaksi 1993–2012 sekä Utsjoen kunnanjohtajaksi vuonna 2000. Sarlund oli Suomen Kalamiesten Keskusliiton puheenjohtaja vuosina 1987–2001. Vuonna 2002 hänestä tuli liiton kunniapuheenjohtaja. Hän sai vuonna 2004 lehdistöneuvoksen arvonimen. Sarlund on sanonut olevansa puoluetuen isä Suomessa. Sarlundin omien sanojen mukaan Suomen puoluetukijärjestelmä perustui alun perin hänen kirjoittamaansa aloitteeseen. Hän sai tehtävän tutkia ulkomaiden, etenkin Länsi-Saksan ja Ruotsin puoluerahoitusta ja laatia aiheesta esityksen suurten puolueiden taloudesta vastaaville henkilöille. Lopulta eduskunta hyväksyi ehdotuksen ja valtio alkoi maksaa puoluetukea 1967. Sarlundista kertova kirja Karjalainen vereltään, savolainen heimoltaan – Seppo Sarlund 80 vuotta julkaistiin vuonna 2022. == Kunnianosoitukset == * Ystävyyden kunniamerkki (2004) == Teoksia == * (Sergei Ostroumovin ja Boris Ivanovin kanssa) * (Sergei Ostroumovin kanssa) * * * * * == Lähteet == Luokka:Suomalaiset päätoimittajat Luokka:Vuonna 1942 syntyneet Luokka:Elävät henkilöt Luokka:Utsjoen kunnanjohtajat Luokka:Finnairin henkilöstö Luokka:Suomalaiset järjestöjohtajat Luokka:Suomen Keskustan poliitikot
Joel Queirós

Joel Ricardo Ribeiro Queirós (s. 21. toukokuuta 1982 Porto) on portugalilainen futsalpelaaja, joka edustaa venäläistä Novaja Generatsijaa ja Portugalin futsalmaajoukkuetta. Pelipaikaltaan Queirós on ala tai pivot. Hän on 192 senttimetriä pitkä ja painaa 82 kilogrammaahttp://www.zerozero.pt/player.php?id=83522. Queirós on saavuttanut Portugalin futsalmaajoukkueen kanssa EM-hopeaa vuonna 2010 Unkarista. Hän oli myös noiden kilpailuiden paras maalintekijä yhdessä Biro Jaden, Saad Assisin ja Javi Rodríguezin kanssa viidellä osumallaan. Queirós on pelannut maajoukkueessa vuodesta 2003 asti. Seuratasolla Queirós on edustanut Novaja Generatsijaa vuodesta 2014 asti. Sitä ennen hän pelasi kotimaansa SL Benfica Futsalissa, jossa hän voitti kerran UEFA Futsal Cupin ja niin ikään kerran maan liigan. Aiemmin Queirós on pelannut muun muassa espanjalaisessa ElPozo Murciassahttp://www.futsalplanet.com/gallery/gallery-02.asp?PerId=702 . == Lähteet == Luokka:Portugalilaiset futsalpelaajat Luokka:Vuonna 1982 syntyneet Luokka:Elävät henkilöt
Kallela (Lemu)

Kallela on nykyään Maskun kuntaan kuuluva kylä Lemussa Varsinais-Suomessa. Kylä sijaitsee pari kilometriä Lemun kirkolta Askaisiin päin Lemusta Askaisiin johtavan yhdystien 1900 varressa. __NOTOC__ ==Maantiedettä== Kallelan naapurikyliä ovat Miiainen ja Heikkinen lännessä, Kaitainen pohjoisessa, Vastila etelässä sekä Toijola, Pappila, Mattila, Seppälä, Torttila ja Järäinen lounaassa. Viimeksi mainitut kylät ovat osa Lemun kirkonkylän taajamaa, jonka taajaan rakennettu alue ulottuu myös Kallelan kylään. ==Historiaa== Historialtaan Kallela on yksinäistalo. Kallelan yksinäistalon talouskeskus sijaitsee edelleen paikalla, jossa se oli jo isonjaon aikaan vuonna 1786. ==Kylästä lähtöisin olevia sukuja== Kallelan talosta on lähtöisin Gallén- ja Carlström-suvut. Sukuun kuuluneen kuvataiteilija Akseli Gallen-Kallelan (1865–1931, vuoteen 1907 Gallén) isä Peter Wilhelm Gallén (1817–1879) oli Kallelan talon nuorin poika. Gallén-sukuun Kallelassa liittyy äitilinjan kautta myös Askaisten Kainun kylästä kotoisin oleva Cajander-suku, jonka jäsenistä osa on suomentanut nimensä Kalelaksi. ==Lähteet== ==Aiheesta muualla== * Luokka:Lemun kylät
Raimo Mäkelä

Raimo Mäkelä (s. 1940) on suomalainen pappi ja luonnehäiriöasiantuntija, joka on ollut Suomen Raamattuopiston toiminnanjohtaja.http://www.narsistienuhrientuki.fi/tietoa/julkaisut/raimo_makela/ Mäkelä haluaa tukea narsistien uhreja, ja hänen käsittääksensä narsismista voi parantua vain teoriassa.http://www.studio55.fi/tastapuhutaan/article/narsistin-parantumista- ei-kannata-jaada-odottelemaan/128458 Hän toimi vuosina 1964-1968 nuorisopastorina Vanhankirkon seurakunnassa Helsingissä, vuosina 1968-1980 OPKO:n (Suomen ev.lut. Opiskelija- ja Koululaislähetys) pääsihteerinä ja vuosina 1980-2005 Suomen Raamattuopiston säätiön toiminnanjohtajana.http://www.narsistienuhrientuki.fi/tietoa/julkaisut/raimo_makela/__new_page_-124159/ Vuonna 2011 Mäkelä väitteli teologian tohtoriksi lain ja evankeliumin suhteestaVäitös: Lain ja evankeliumin suhde läpäisee koko todellisuuden; Seurakuntalainen 15.11.2011 . Mäkelän narsistista persoonallisuushäiriötä käsittelevä kirja Naamiona terve mieli: kuinka kohtaan luonnehäiriöisen on ollut hyvin suosittu Suomessa. Sen ensimmäinen painos julkaistiin vuonna 1997 ja vuonna 2002 siitä otettiin viides painos.https://www.hs.fi/ihmiset/art-2000004045294.html Vuonna 2002 kirja ylsi Mitä Suomi lukee -listalla kymmenen luetuimman joukkoon. Vuonna 2007 kirjasta otettiin yhdeksäs painos. Vuonna 2020 kirjan nimeksi uudistettiin Naamiona terve mieli: kuinka kohtaan narsistin. == Teoksia == *Auttaisiko rippi? (1970, 3. p. 1986) *Manaajaa väkevämpi (1974) *Polttopisteessä kristillinen opiskelijatyö (1976) *Talouskasvatus hengellisessä yhteisössä (1979) *Elämä Jumalan johdattamana (1980), 2. p. nimellä Jumala johdattaa (1987) *Den kristne och freden (1985) *Ehjään elämään (1985) *Tasapainoiseen uskoon (1988) *”Rikas mies jos oisin” (1988) *Kuka on oikea pappi (1988) *Ilmestyskirja nyt! (1993) *Naamiona terve mieli: kuinka kohtaan luonnehäiriöisen (1997, 8. p. 2004) *Kasteen haudasta ehtoollisen juhlaan (2001) *Antakaa demokratialle mikä demokratialle kuuluu (2003). == Lähteet == Luokka:Suomalaiset kristilliset kirjailijat Luokka:Suomalaiset tietokirjailijat Luokka:Suomalaiset teologit Luokka:Suomen evankelis-luterilaisen kirkon papit Luokka:Vuonna 1940 syntyneet Luokka:Elävät henkilöt
Joey Badass

Jo-Vaughn Virginie Scott (s. 20. tammikuuta 1995 Brooklyn, New York, New Yorkhttp://genius.com/artists/Joey-bada), tunnetaan paremmin nimellä Joey Badass (tyyliteltynä Joey Bada$$), on yhdysvaltalainen rap-artisti, laulaja, sanoittaja ja näyttelijä. Hän on ollut mukana perustamassa Pro Era -kokoonpanoa, jonka kanssa hän on julkaissut kaksi mixtapea. Joey Badassin perhe on kotoisin Saint Lucialta. == Ura ja elämä == Lokakuussa 2010 Joey Badass latasi YouTubeen videon, jossa hän freestylesi. Tämä kiinnitti musiikkituottaja Jonny Shipesin huomion, joka lopulta ryhtyi manageroimaan häntä. Heinäkuussa 2012 Joey Badass julkaisi debyyttimixtapensa 1999, jonka ansiosta hän sai valtavasti suosiota. Toisen mixtapensa nimeltä Summer Knights hän julkaisi tammikuussa 2013. Saman vuoden lopussa hän oli ehdolla BET Hip Hop Awards -gaalassa vuoden tulokasartistin kategoriassa. Hänen ensimmäinen studioalbuminsa B4.Da.$$ (lausutaan ”before da money”, ) julkaistiin vuoden 2015 tammikuussa.http://theproera.com/ Huhtikuussa 2017 hän julkaisi toisen studioalbuminsa All-Amerikkkan Badass. Heinäkuussa 2020 Joey Badass julkaisi kolme kappaletta sisältävän EP:n nimeltä The Light Pack. Heinäkuussa 2022 hän julkaisi kolmannen studioalbuminsa 2000. Joey Badass teki näyttelydebyyttinsä maaliskuussa 2016 televisiosarjassa Mr. Robot. == Diskografia == === Studioalbumit === * B4.Da.$$ (2015) * All-Amerikkkan Badass (2017) * 2000 (2022) === EP:t === * Summer Knights EP (2013) * The Light Pack (2020) === Mixtapet === * 1999 (2012) * Rejex (2012) * Summer Knights (2013) == Lähteet == == Aiheesta muualla == * Kotisivut * Pro Eran kotisivut * Luokka:Yhdysvaltalaiset hip hop -artistit Luokka:Yhdysvaltalaiset näyttelijät Luokka:Vuonna 1995 syntyneet Luokka:Elävät henkilöt
Henrik Lemström

Henrik Lemström (16. syyskuuta 1738 Siuntio – 11. heinäkuuta 1771 Tukholma) oli suomalainen varanotaari ja luonnontutkija. Lemströmin vanhemmat olivat Siuntion kappalainen Henrik Lemström (1706–1765) ja Anna Kristina Tallqvist. Hän pääsi ylioppilaaksi Turussa 1754 ja valmistui Turun akatemiasta filosofian maisteriksi 1760. Lemström joka itse tutki muun muassa gravitaatiota ja magnetismia oli mukana puuhaamassa suomalaista tiedeseuraa 1765–1767. Hän kävi 1767–1768 ulkomailla ainakin Pietarissa ja Tallinnassa. Lemströmistä tuli Ruotsin tiedeakatemian oppijäsen 1771. Hän toimi kauppakollegion varanotaarina vuodesta 1768 ja viskaalikollegion kopistina vuodesta 1771. Lemström julkaisi myös useita kirjoituksia politiikan ja talouden aloilta. Luettu 20.2.2015.Kungl. Svenska Vetenskapsakademien : Personförteckningar 1739-1915 : Henrik Lemström == Lähteet == Luokka:Suomalaiset luonnontieteilijät Luokka:Vuonna 1738 syntyneet Luokka:Vuonna 1771 kuolleet
Portugalin futsalmaajoukkue

Portugalin futsalmaajoukkue edustaa Portugalia futsalin kansainvälisissä otteluissa. Joukkuetta hallinnoi Portugalin jalkapalloliitto ja se kuuluu sekä FIFA:an että UEFA:anhttp://www.uefa.com/teamsandplayers/teams/teama/team=700110/profile/index.html. Portugalin futsalmaajoukkue on osallistunut neljästi MM-kilpailuihin, ensimmäisen kerran vuonna 2000. Tuolloin joukkue saavutti myös historiansa parhaimman MM-sijan, ollen kolmas. EM-kilpailuihin Portugali on osallistunut seitsemän kertaa, ensimmäisen kerran vuonna 1999. Vuonna 2022 Portugal voitti EM-kisat. Vastassa oli silloin Venäjä, jonka Portugal voitti 3–2. Maajoukkueen päävalmentajana toimii Jorge Braz ja kapteenina Arnaldo Pereirahttp://www.fifa.com/futsalworldcup/teams/team=1883202/squadlist.html . == Pelaajat == Portugalin maajoukkueen pelaajat vuoden 2012 MM-turnauksessa Thaimaassa. * 1 G João Benedito * 2 P Paulinho * 3 P Leitão * 4 P Pedro Cary * 5 A Nandinho * 6 P Arnaldo Pereira (C) * 7 P Cardinal * 8 A Djô * 9 F Gonçalo Alves * 10 A Ricardinho * 11 F João Matos * 12 G Bebé * 13 A Marinho * 14 G André Sousa === Muita pelaajia === Muita maajoukkueissa esiintyneitä pelaajia: * Joel Queirós (EM 2014) * Bruno Coelho (EM 2014) * Cristiano (EM 2014) * Pedro Costa (EM 2014) * Ricardo Fernandes (EM 2014) == Lähteet == Luokka:Futsalmaajoukkueet Maajoukkue
Kallela

Kallela voi tarkoittaa seuraavia: ==Suomalaisia paikkoja== * Kallela, kylä Kalannissa Uudenkaupungissa * Kallela, kylä Lemussa Maskussa * Kallela, kylä Tarvasjoella Liedossa * Kallelan metsärata, purettu kapearaiteinen rautatie Lopella. ==Suomalaisia henkilöitä== * Kaarlo Kallela (1917–1996), eläinlääkäri ja professori, Eläinlääketieteellisen korkeakoulun rehtori 1970–1973 ja 1979–1985 * Matti Kallela (1923–1986), yrittäjä ja yritysjohtaja, kauppaneuvos * Niko Kallela (s. 1991), jääkiekkoilija * Maija-Leena Kallela (s. 1939), kääntäjä, opettaja ja tietokirjailija * Toni Kallela (s. 1993), jääkiekkoilija, Niko Kallelan veli. == Katso myös == * Gallén * Gallen-Kallela * Kalela Luokka:Luettelot henkilöistä sukunimen mukaan
Jon Henrik Fjällgren

Jon Henrik Mario Fjällgren (alk. Montoya, s. 26. huhtikuuta 1987 Cali, Kolumbia) on ruotsinsaamelainen laulaja ja joikaaja. Fjällgren syntyi Kolumbiassa ja asui elämänsä ensimmäiset kuukaudet intiaanikylässä, ennen kuin hän joutui lastenkotiin. Puolen vuoden ikäisenä hänet adoptoitiin saamelaiseen poronkasvattajaperheeseen Härjedalenin Mittådalenissa. Päiväkoti-ikäisenä hän aloitti pianonsoiton ja laulamisen, sekä myöhemmin joikaamisen. 16-vuotiaana hän nauhoitti myös levyn Onne vielle. Vuonna 2014 Fjällgren voitti Talang Sverige -kilpailun ja julkaisi debyyttialbuminsa Goekseghin. Vuonna 2015 hän sijoittui toiseksi Melodifestivalenissa kappaleella ”Jag är fri (Manne leam frijje)”. Vuoden 2017 Melodifestivalenissa hän sijoittui kolmanneksi kappaleella "En värld full av strider (Eatneme gusnie jeenh dåaroeh)". == Lähteet == == Aiheesta muualla == * Kotisivut Luokka:Ruotsalaiset laulajat Luokka:Saamelaiset laulajat Luokka:Vuonna 1987 syntyneet Luokka:Elävät henkilöt
Kalervo Kijanen

Kalervo Kijanen (2. lokakuuta 1906 Helsinki – 28. elokuuta 1977)Kuolleita (maksullinen artikkeli) Helsingin Sanomat 15.9.1977, HS Aikakone. Viitattu 16.3.2018. oli suomalainen kommodori ja sotakirjailija. Kijasen vanhemmat olivat lehtori Pekka Kijanen ja Matilda Maria Fredriksson. Kijanen pääsi ylioppilaaksi 1925 ja kävi kadettikoulun 1925–1926. Hän opiskeli 1926–1929 Italian Meriakatemiassa (Regia Accademia Navale), kävi torpedoupseerikurssin Merisotakoulussa 1935 ja opiskeli Sotakorkeakoulussa 1935–1937. Hän opiskeli vielä Saksassa 1939.Vem och vad? Biografisk handbok 1967 (Projekt Runeberg) Sotavuosina Kijanen toimi Vesihiisi-sukellusveneen päällikkönä 1940–1942, Laivasto-osasto K:n komentajana Laatokalla syksyllä 1942 sekä työskenteli Merivoimien esikunnassa 1943–1944. Sotien jälkeen hän oli muun muassa laivaston esikuntapäällikkönä 1947–1951, merenkulkuosaston päällikkönä 1951–1952, pääesikunnan meripuolustusosaston päällikkönä 1952–1960, Merisotakoulun johtajana 1960–1963, Laivastolippueen komentajana 1963–1965 sekä Pansiossa sijaitsevan Turun Laivastoaseman päällikkönä. Hänet ylennettiin kommodoriksi 1956. Kijanen kirjoitti Suomen laivaston historiaa käsitelleitä teoksia sekä lehtiartikkeleita muun muassa Kansa Taisteli-lehteen.Kalervo Kijanen : Merivoimamme tänään, Kansa Taisteli 6/1978 ss. 192–193 == Teoksia == * Torpedoammunnan ohjesääntö. 1939 * Torpedotaktiikan ohjeet. 1940 * Syvyyspommitus ja syvyyspommitustaulukot. 1941 * Laivaston kehittelyt. 1949 * Suomen laivasto 1918–1968, osat 1–2 ; kirj. Oiva Koivisto, Sulo Enkiö, Kalervo Kijanen ja Tapani Mattila. Meriupseeriyhdistys – Otava, Helsinki 1968, näköispainos Meriupseeriyhdistys – Suomi Merellä -säätiö, Helsinki 2008 * Sukellushälytys : suomalaiset sukellusveneet sodan ja rauhan toimissa. Laivastolehti, Helsinki 1977, ilmestyi Ruotsissa nimellä Finlands ubåtar i fred och krig. Marinlitteraturförenigen, Stockholm 1986 == Lähteet == Luokka:Suomalaiset everstit Luokka:Suomalaiset sotakirjailijat Luokka:Vuonna 1906 syntyneet Luokka:Vuonna 1977 kuolleet
Olga Törös

Olga Törös (4. elokuuta 1914 Debrecen, Unkarin kuningaskunta, Itävalta-Unkari – 16. helmikuuta 2015) oli unkarilainen telinevoimistelija ja olympiamitalisti. Törös kuului Unkarin olympiapronssia joukkuekilpailussa voittaneeseen joukkueeseen Berliinissä 1936.Olympics at Sports-Reference Törös kuoli 16. helmikuuta 2015, sadan vuoden iässä. Hän oli kuollessaan Unkarin vanhin olympiavoimistelija ja yksi harvoista elossa olleista ennen toista maailmansotaa kilpailleista olympiamitalisteista.http://www.fig- gymnastics.com/site/figNews/view?id=1049 == Lähteet == * Olga Törös Bio, Stats and Results Olympics at Sports-Reference.com === Viitteet === Luokka:Unkarilaiset telinevoimistelijat Luokka:Unkarilaiset olympiamitalistit Luokka:Vuonna 1914 syntyneet Luokka:Vuonna 2015 kuolleet Luokka:Yli satavuotiaiksi eläneet unkarilaiset
Levisiat

Levisiat (Lewisia) on hetekaalikasveihin kuuluva, aikaisemmin portulakkakasveihin kuulunut kasvisuku. Levisioita on noin 20 lajia, joita kasvaa läntisessä Pohjois-Amerikassa Kaliforniasta Alaskaan. Ne kasvavat luonnossa muun muassa kivikkoisilla niityillä sekä kallioilla ja niiden halkeamissa. Levisiat ovat ikivihreitä tai kukinnan jälkeen lakastuvia matalia perennoja, joiden muodoltaan vaihtelevat mehevät lehdet muodostavat ruusukkeen. Kukat ovat monenkirjavia, vaaleanpunaisia, magentanpunaisia, violetteja, oransseja, keltaisia tai valkoisia. Useita levisialajeja viljellään monivuotisina koristekasveina, ne sopivat hyvin kivikkopuutarhaan.Brickell, Christopher & Cathey, H. Marc (editors): A to Z Encyclopedia of Garden Plants (The American Horticultural Society). DK Publishing 2004. ISBN 0-7566-0616-0. 'Elise'-lajikeryhmän lajikkeita käytetään myös yksivuotisena kesäkukkana. == Lajeja == * louhilevisia (Lewisia columbiana) ** valkolouhilevisia (L. columbiana var. wallowensis) * Lewisia cotyledon ** kesälevisia (L. cotyledon var. howellii) * kevätlevisia (Lewisia nevadensis) * pikkulevisia (Lewisia pygmaea) * kanadanlevisia (Lewisia rediviva) * sahalevisia (Lewisia serrata) * isolevisia (Lewisia tweedyi) Räty, Ella (toim.): Viljelykasvien nimistö. Puutarhaliiton julkaisuja nro 363. Helsinki 2012. ISBN 978-951-8942-92-7.Suomen Lajitietokeskus: Louhilevisia – Lewisia columbiana Viitattu 2.7.2023. Lewisia columbiana 0016.JPG|Louhilevisia. Dwarf lewisia Lewisia pygmaea 9flowers.jpg|Pikkulevisia. Lewisia rediviva (4350890021).jpg|Kanadanlevisia. Lewisia tweedyi 4680.JPG|Isolevisia. Lewisia tweedyi 4875.JPG|Isolevisia. == Lähteet == == Aiheesta muualla == * Finto: Kassu – Kasvien suomenkieliset nimet: Lewisia * Suomen Lajitietokeskus: Levisiat – Lewisia Luokka:Hetekaalikasvit
Stanisław Makowiecki

Stanisław Makowiecki (7. marraskuuta 1942 Siennów – 4. helmikuuta 2015) oli puolalainen painija. Makowiecki voitti MM-pronssia vapaapainin yli 100 kg:n painoluokassa Sofiasta 1971. Vuoden 1973 EM-kilpailuissa hän sijoittui samassa sarjassa neljänneksi. Hän kilpaili myös Münchenin kesäolympialaisissa 1972.Olympics at Sports-Referenceiat.uni-leipzig.de Makowiecki kuoli 4. helmikuuta 2015, 72-vuotiaana.http://www.nowiny24.pl/apps/pbcs.dll/article?AID=/20150206/SPORT09/150209769 == Lähteet == * Stanisław Makowiecki Bio, Stats and Results Olympics at Sports-Reference.com * Makowiecki, Stanislaw (POL) iat.uni-leipzig.de === Viitteet === Luokka:Puolalaiset vapaapainijat Luokka:Vuonna 1942 syntyneet Luokka:Vuonna 2015 kuolleet
Kolmilehdet

Kolmilehdet (Trillium) on sudenmarjakasveihin (Melanthiaceae) kuuluva kasvisuku. Kolmilehtiin kuuluu noin 30 lajia monivuotisia ruohokasveja, joista suurin osa kasvaa metsäkasveina Pohjois-Amerikassa. Muutamia lajeja esiintyy lisäksi Länsi-Himalajalla ja Koillis-Aasiassa. Kolmilehdille tunnusomaista on kolmen lehden kiehkura pystyssä varressa ja sen päässä yksittäinen kolmilukuinen kukka, jonka sisemmät kehälehdet ovat värikkäät. Lukuisia kolmilehtiä viljellään perennana. Ne sopivat erityisesti metsäpuutarhaan.Brickell, Christopher & Cathey, H. Marc (editors): A to Z Encyclopedia of Garden Plants (The American Horticultural Society). DK Publishing 2004. ISBN 0-7566-0616-0. == Lajeja == * Trillium cernuum – nuokkukolmilehti * Trillium chloropetalum – jättikolmilehti * Trillium cuneatum – komeakolmilehti * Trillium erectum – punakolmilehti * Trillium grandiflorum – isokolmilehti * Trillium luteum – keltakolmilehti * Trillium pusillum – pikkukolmilehti * Trillium rugelii – karolinankolmilehti * Trillium sessile – kastanjakolmilehti Räty, Ella (toim.): Viljelykasvien nimistö. Puutarhaliiton julkaisuja nro 363. Helsinki 2012. ISBN 978-951-8942-92-7. Trillium chloropetalum var giganteum f rubrum.jpg|Jättikolmilehti. Large Toadshade Trillium cuneatum Flower 2736px.jpg|Komeakolmilehti. Red Trillium.jpg|Punakolmilehti. White Trillium Trillium grandiflorum Flower 2613px.jpg|Isokolmilehti. Trillium luteum00.jpg|Keltakolmilehti. Trillium rugelii.jpg|Karolinankolmilehti. Trillium sessile - Toadshade.jpg|Kastanjakolmilehti. == Lähteet == == Aiheesta muualla == * Finto, Kassu – Kasvien suomenkieliset nimet: Kolmilehdet (Trillium) * Suomen Lajitietokeskus: Kolmilehdet – Trillium * ITIS: Trillium * United States Department of Agriculture (USDA): Trillium * Flora of China: Trillium Luokka:Sudenmarjakasvit
Jerome Kersey

Jerome Kersey (26. kesäkuuta 1962 Clarksville, Virginia – 18. helmikuuta 2015 Tualatin, Oregon) oli yhdysvaltalainen koripalloilija. Kersey pelasi NBA:ssa 17 kautta vuosina 1984–2001, pisimpään Portland Trail Blazersissä, joka varasi hänet NBA:han vuoden 1984 varaustilaisuudessa 46. vuorolla. Hän edusti myös viittä muuta NBA-seuraa, joista San Antonio Spursin riveissä irtosi sarjan mestaruus vuonna 1999. Kersey osallistui NBA:n donkkikilpailuun neljästi 1980-luvulla.Basketball-Reference.com Kersey kuoli keuhkoveritulppaan 18. helmikuuta 2015 Oregonin Tualatinissa 52 vuoden iässä. Kersey oli ollut muutamaa päivää ennen kuolemaansa jalkaleikkauksessa. Hyytymän epäiltiin lähteneen liikkeelle leikkauksessa ja kulkeutuneen vasempaan keuhkoon, mikä aiheutti Kerseyn kuoleman oregonilaisessa sairaalassa, johon hänet oli kuljetettu kotoaan.http://www.iltasanomat.fi/koripallo/art-1424374310559.htmlhttp://www.nba.com/2015/news/02/19/jerome- kersey-died-of-blood-clot/ == Lähteet == * Jerome Kersey NBA & ABA Statistics Basketball-Reference.com * Profiili nba.com (arkistoitu) === Viitteet === Luokka:Yhdysvaltalaiset koripalloilijat Luokka:Vuonna 1962 syntyneet Luokka:Vuonna 2015 kuolleet
Kärsäkallat

Kärsäkallat (Arisaema) on vehkakasveihin kuuluva kasvisuku. Kärsäkalloja on noin 150 lajia. Ne ovat monivuotisia, juurakollisia tai juurimukulallisia ruohokasveja, joista monet kasvavat luonnonvaraisena kosteissa metsissä. Lukuisia kärsäkalloja viljellään puutarhakasvina, perennana. Viljellyt lajit ovat kotoisin Himalajalta, Kiinasta, Japanista ja Pohjois-Amerikasta. Kukinto on muodoltaan vehkakasville tyypillinen. Sitä koristaa usein kirjavan värinen suojuslehti. Kukkapuikelosta kehittyy myöhemmin punaisia ja oransseja marjoja.Brickell, Christopher & Cathey, H. Marc (ed.): A to Z Encyclopedia of Garden Plants. (The American Horticultural Society). DK Publishing 2004. ISBN 0-7566-0616-0 == Lajeja == * Arisaema amurense – amurinkärsäkalla * Arisaema candidissimum – neidonkärsäkalla * Arisaema consanquineum – hurmekärsäkalla * Arisaema dracontium – puikkokärsäkalla * Arisaema erubescens – kiinankärsäkalla * Arisaema flavum – keltakärsäkalla * Arisaema sikokianum – suklaakärsäkalla * Arisaema triphyllum – ruskokärsäkallaRäty, Ella (toim.): _Viljelykasvien nimistö_. Puutarhaliiton julkaisuja nro 363. Helsinki 2012. ISBN 978-951-8942-92-7 * Arisaema galeatum – himalajankärsäkalla * Arisaema nepenthoides – kirjokärsäkalla * Arisaema serratum – idänkärsäkalla * Arisaema thunbergii – japaninkärsäkalla ** Arisaema thunbergii var. urashima – siimajapaninkärsäkalla * Arisaema tortuosum – mutkakärsäkalla Arisaema amurense - Botanical Garden in Kaisaniemi, Helsinki - DSC03570.JPG|Amurinkärsäkalla. Arisaema candidissimum- flower.jpg|Neidonkärsäkalla. Arisaemadracontium.jpg|Puikkokärsäkalla. Arisaema-flavum-flower.jpg|Keltakärsäkalla. Arisaema sikokianum-IMG 6575.JPG|Suklaakärsäkalla. == Lähteet == == Aiheesta muualla == * Kassu – Kasvien suomenkieliset nimet: Kärsäkallat (Arisaema) * Suomen Lajitietokeskus: Kärsäkallat – Arisaema *ITIS: Arisaema *United States Department of Agriculture (USDA): Arisaema *Flora of China: Arisaema Luokka:Vehkakasvit
Adam Wilhelm Moltke

Adam Wilhelm Moltke (25. elokuuta 1785 Einsidelsborg, Fyn – 15. helmikuuta 1864 Kööpenhamina)Adam Wilhelm, Greve (count) Moltke Encyclopædia Britannica Online Academic Edition. Viitattu 21.2.2015. oli tanskalainen kreivi ja valtiomies, joka toimi ensimmäisenä varsinaisena Tanskan pääministerinä vuosina 1848–1852. == Elämäkerta == Adam Wilhelm Moltken isä oli Joachim Godske Moltke ja isoisä Adam Gottlob Moltke, jotka olivat molemmat merkittäviä poliittisia vaikuttajia Tanskassa. Moltke aloitti valtiollisen uransa vuonna 1809 toimimalla Tanskan rauhanvaltuuskunnan sihteerinä Jönköpingin rauhanneuvotteluissa. Samana vuonna hänestä tuli korkeimman oikeuden asessori. Hän siirtyi 1812 virkailijaksi Tanskan keskushallintoon (Rentekammer) ja 1816 sen valtiovarainosastolle.Nordisk familjebok (1913), s. 872–873 Runeberg.org. Viitattu 21.1.2015. Vuonna 1831 hänet nimitettiin Tanskan valtiovarainministeriksi. Moltkesta tuli 1845 Rentekammerin puheenjohtaja. Kun kuningas Fredrik VII maaliskuussa 1848 suostui luopumaan itsevaltiudesta, Moltke sai tehtäväkseen koota ensimmäisen parlamentaarisen hallituksen, jonka oli määrä omaksua uusi vapaamielisempi politiikka. Moltken henkilö edusti uudessa tilanteessa poliittista jatkuvuutta, sillä hän oli palvellut korkeassa asemassa jo kahta edellistä kuningasta. Moltken hallituksen esittelemä uusi perustuslaki astui voimaan 5. kesäkuuta 1849. Moltke toimi pääministeriyden ohella valtiovarainministerinä maaliskuusta marraskuuhun 1848 ja sen jälkeen ulkoministerinä elokuuhun 1850 saakka. Hän jätti pääministerin tehtävät tammikuun lopussa 1852. Hän toimi lisäksi 1850–1860 parlamentin ylähuoneen eli maapäivien (landsting) ja 1854–1864 Tanskan valtaneuvoston jäsenenä. Adam Wilhelm Moltken poika Frederik Moltke toimi 1875 lyhyen aikaa Tanskan ulkoministerinä. == Lähteet == Luokka:Tanskan pääministerit Luokka:Tanskan ulkoministerit Luokka:Tanskan valtiovarainministerit Luokka:Vuonna 1785 syntyneet Luokka:Vuonna 1864 kuolleet